282 NOVUM ORGANUM. 



quasi influxum super res humanas exercuisse videatur, 

 quam ista mechanica exercuerunt. 



Praeterea non abs re fuerit, tria hominum ambi- 

 tionis genera et quasi gradus distinguere : primum 

 eorum, qui propriam potentiam in patria sua ampli- 

 ficare cupiunt ; quod genus vulgare est et degener : 

 secundum eorum, qui patriae potentiam et imperium 

 inter humanum genus amplificare nituntur ; illud 

 plus certe habet dignitatis, cupiditatis baud minus : 

 quod si quis humani generis ipsius potentiam et 

 imperium in rerum universitatem instaurare et am 

 plificare conetur, ea proculdubio ambitio (si modo ita 

 vocanda sit) reliquis et sanior est et augustior. Homi- 

 nis autem imperium in res, in solis artibus et scientiis 

 ponitur. Naturae enim non imperatur, nisi parendo. 



Praeterea, si unius alicujus particulars inventi 

 utilitas ita homines affecerit, ut eum, qui genus 

 humanum universum beneficio aliquo devincire potu- 

 erit, homine majorem putaverint ; quanto celsius 

 videbitur tale aliquid invenire, per quod alia omnia 

 expedite inveniri possint ? Et tamen (ut verum 

 omnino dicamus) quemadmodum luci magnam habe- 

 mus gratiam, quod per earn vias inire, artes exercere, 

 legere, nos invicem dignoscere possinms, et nihilo- 

 minus ipsa visio lucis res praestantior est et pulchrior, 

 quam multiplex ejus usus : ita certe ipsa contempla- 

 tio rerum, prout sunt, sine superstitione aut impos- 

 tura, errore aut confusione, in seipsa magis dig na 

 est, quam universus inventorum fructus. 



Postremo siquis depravationem scientiarum et 



